armvectores/hy_wikipedia_2023 huggingface dataset:
Ահաբեկչություն Աթաթուրքի անվան օդանավակայանում

Ահաբեկչություն Աթաթուրքի անվան միջազգային օդանավակայանում (Ստամբուլ, Թուրքիա), ահաբեկչական գործողություն, որը տեղի է ունեցել 2016 թվականի հունիսի 28-ին Ստամբուլի խոշորագույն Աթաթուրքի անվան միջազգային օդանավակայանում։


== Դեպքերի ընթացքը ==
2016 թվականի հունիսի 28-ին տեղական ժամանակով 22:00-ի սահմաններում (Հայաստանի ժամանակով 23:00-ին) Աթաթուրքի անվան միջազգային օդանավակայանում տեղի է ունեցել ահաբեկչություն։ Օդանավակայանի տարածքում հնչել է 2 պայթյուն, որոնք ուղեկցվել են ինտենսիվ կրակահերթով։ Որոշ աղբյուրներում նշվում է անգամ մի քանի պայթյունի մասին, որոնք հնչել են օդանավակայանի մի քանի հատվածներում։ Պայթյուններից հետո դեպքի վայրից 4 զինյալներ փախուստի են դիմել։ Նաև հայտնվում է, որ փոխհրաձգություն է տեղի ունեցել նաև օդանավակայանի ավտոկայանում։ Ահաբեկիչները կիրառել են Կալաշնիկովի ինքնաձիգ։ Ներկա պահին զոհերի թիվը հասնում է 43-ի, իսկ վիրավորներինը` 147-ի։


=== Պայթյուն ժամանման սպասասրահում ===
Երկու իսլամիստ ահաբեկիչներ պայթեցրել են իրենց սպասասրահի ռենտգեն ապարատի մոտ` անվտանգության հսկիչ կետի մոտակայքում այն պահին, երբ փորձ էր կատարվում չեզոքացնել ահաբեկիչներին։


=== Փոխհրաձգություն ավտոկայանում ===
Որոշ աղբյուրների համաձայն տեղի է ունեցել փոխհրաձգություն օդանավակայանի ավտոկայանում։
Օդանավակայան բոլոր չվերթները կասեցվել են, ոստիկանությունը սկսել է ուղևոչների տարհանումը։
Արդեն ահաբեկչությունից մի քանի ժամ անց ոստիկանությունը առաջ քաշեց այն տեսակետը, որ ահաբեկչությունը իրականացվել է ԴԱԻՇ-ի կողմից։ Վարկածը հետագայում հաստատեց Թուրքիայի վարչապետ Բինալի Յըլդըրըմը։


== Զոհեր ==
Ահաբեկչության հետևանքով զոհվել է Թուրքիայի 28, Սաուդյան Արաբիայի 5, Իրաքի 2 քաղաքացիներ, ինչպես նաև Թունիսի, Ուզբեկստանի, Չինաստանի, Իրանի, Ուկրաինայի և Հորդանանի մեկական քաղաքացիներ։ Զոհերից 2-ի ինքնությունը դեռ չի պարզվել։ ՀՀ ԱԳՆ-ն հայտնեց, որ նախնական տվյալներով զոհերի և վիրավորների մեջ հայեր չկան։


== Արձագանք ==
Օդանավակայանում տեղի ունեցած ահաբեկչությունը քննադատել են Հայաստանի, Ադրբեջանի, Մալայզիայի Արգենտինայի, ԱՄՆ-ի, Բելգիայի, Ռուսաստանի, Շրի Լանկայի, Մեծ Բրիտանիայի, Պակիստանի, Սինգապուրի և այլ երկրների առաջնորդները, ինչպես նաև ՄԱԿ-ը, ԵՄ-ն, Եվրոպայի Խորհուրդը և այլ կազմակերպություններ։


== Տես նաև ==
Իսլամիստական ահաբեկչական հարձակումների ցանկ


== Ծանոթագրություններ ==


== Հղումներ ==
Պայթյուններ Ստամբուլի օդանավակայանում։ Դեպքերի ժամանակագրություն
Պայթյունների տեսագրությունները
Լեզինյան Կորբիեռ

Լեզինյան Կորբիեռ (ֆր.՝ Lézignan-Corbières), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 9968 մարդ, բնակչության խտությունը` 264.54 մարդ/կմ²։ Բնակավայրը զբաղեցնում է 37.68 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 105 կմ հարավ-արևմուտք, Կարկասոն քաղաքից` 33 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 6329 աշխատունակ (15-64 տարեկան)  բնակիչ, որոնցից ակտիվ էին 3994-ը, իսկ ոչ ակտիվները` 2335։ Ակտիվության ցուցանիշը կազմում է 63,1 %։ 3994 աշխատունակ մարդկանցից աշխատել է 3177 անձ (1708 տղամարդ և 1469 կին)։ Գործազուրկ են եղել 817 անձ (421 տղամարդ և 396 կին)։ 2335 անաշխատունակներից 456-ը եղել են աշակերտներ կամ ուսանողներ, 743-ը` թոշակառուներ, իսկ 1136-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Քիովա շրջան (Կոլորադո)

Անվան այլ կիրառումների համար տե՛ս՝ Քիովա շրջան (այլ կիրառումներ)Քիովա շրջան (անգլ.՝ Kiowa County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 4625 կմ² է, բնակչությունը՝ 1398 մարդ (2010 թ. տվյալներով)։ Շրջկենտրոնն է Իդս բնակավայրը։ Կազմավորվել է 1889 թ.։
Դյորդ Դոժա

Դյորդ Դոժա (հունգարերեն` György Dózsa, 1470[…], Դալնիկ, Covasna County, Ռումինիա - հուլիսի 20, 1514(1514-07-20), Տիմիշոարա, Ավստրո-Հունգարիա), հակաֆեոդալական գյուղացիական ապստամբության առաջնորդ Հունգարիայում։ Ծնվել է 1475 թ.։ Թուրքերի դեմ մղած հաջող մարտերի համար ստացել է ազնվականի իրավունքներ։ Նշանակվելով գյուղացիներից և քաղաքային չքավորներից հավաքագրված խաչակիր զորքերի հրամանատար՝ կոչ է արել զենքն ուղղել ֆեոդալների դեմ։ Հուլիսի 15-ին Դյորդ Դոժայի հիմնական ուժերը (33 000) պարտվել են։ Վիրավորված Դյորդ Դոժան գերեվարվել և մահապատժի է ենթարկվել։ Մահացել է 1514 թվականին։ Ժողովրդը նրան հիշում է որպես քրիստոնյա նահատակի և անարդարության դեմ մարտնչողի։ 


== Ծանոթագրություններ ==
Ղարավանք

Ղարավանք, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Խորվաթիայի վարչական բաժանում

Խորվաթիայի Հանրապետությունը բաժանված է 20 օկրուգների - ժուպանությունների (խորվ.՝ županija), որոնց նահանգապետը խորվաթերեն կոչվում է ժուպան։ Երկրի մայրաքաղաք Զագրեբը ունի առանձին ժուպանիայի կարգավիճակ։


== Ժուպանիաների ցանկ ==


== Ծանոթագրություններ ==
Բերանի խոռոչի գեղձեր

Բերանի խոռոչի մեջ բացվում են երեք զույգ մեծ թքագեղձերի (հարականջային, ենթածնոտային և ենթալեզվային) արտազատիչ ծորանները։ Բացի այդ, բերանի խոռոչի լորձաթաղանթի մեջ կան բազմաթիվ մանր գեղձեր, որոնք տեղադրման շրջաններին համապատասխան կոչվում են՝ շրթունքային (glandulae labials), թշային (gl.buccales) (հարականջային թքագեղձերի ծորանի բացվածքին մոտ գտնվող գեղձերը կոչվում են աղորիքային՝ gl.molares)՝ հարականջային թքագեղձերի ծորանի բացվածքին մոտ գտնվող գեղձեր, քմային (gl. palatinae) և լեզվային (gl. linguales)։ Ըստ ֆունկցիաների գեղձերը լինում են՝

շճային, արտադրում են սպիտակուցով հարուստ ոչ մածուցիկ և ձգելիս թելեր չտվող հեղուկ,
լորձային, արտադրում են լորձ,
խառը, որոնք բնորոշվում են լորձաշճային արտադրուկով։Վերոհիշյալ 3 զույգ մեծ թքագեղձերը (glandullae salivales), խոշոր չափերի հասնելով, դուրս են գալիս բերանի լորձաթաղանթի սահմաններից և իրենց կապը բերանի խոռոչի հետ պահպանում են ծորանների միջոցով։


== Տես նաև ==
Գեղձ
Ենթաստամոքսային գեղձ
Ստամոքս
Ծաղկաշատի պատմության և մշակույթի անշարժ հուշարձանների ցանկ (այլ կիրառումներ)

Ծաղկաշատի պատմության և մշակույթի անշարժ հուշարձանների ցանկ, կարող է վերաբերել՝

Ծաղկաշատի պատմության և մշակույթի անշարժ հուշարձանների ցանկ՝ Արցախի Հանրապետության Ասկերանի շրջանի Ծաղկաշատ գյուղի պատմության և մշակույթի հուշարձանների ցանկը,
Ծաղկաշատի պատմության և մշակույթի անշարժ հուշարձանների ցանկ՝ Հայաստանի Հանրապետության Լոռու մարզի Ծաղկաշատ գյուղի պատմության և մշակույթի հուշարձանների ցանկը,
Զամգլայ (քաղաքատիպ ավան, Ուկրաինա)

Զամգլայ (ուկրաիներեն՝ Замглай), քաղաքատիպ ավան Ուկրաինայի Չեռնիգովի մարզի Ռեպկիի շրջանում։ Հիմնադրվել է 1932 թվականին։
2008 թվականի տվյալներով Զամգլայ քաղաքատիպ ավանում բնակվում էր 1 784 մարդ։ Բնակավայրը զբաղեցնում է 2,47 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կլյուշնիկովկա (գյուղ, Միրգորոդի շրջան)

Կլյուշնիկովկա (ուկրաիներեն՝ Клюшниківка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Կլյուշնիկովկա գյուղում բնակվում էր 523 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջոն Լլոյդ Ստեֆենս

Ջոն Ստեֆենս (անգլ.՝ John Lloyd Stephens, նոյեմբերի 28, 1805(1805-11-28), Shrewsbury, Մոնմաութ շրջան, Նյու Ջերսի, ԱՄՆ - հոկտեմբերի 13, 1852(1852-10-13), Նյու Յորք, Նյու Յորք, ԱՄՆ), ամերիկացի իրավաբան, ճանապարհորդ, հնագետ։ Առանցքային դերակատարություն է ունեցել Միջին Ամերիկայում մայաների քաղաքակրթության վերահայտնագործման և Պանամայի ջրանցքը հատող երկաթգծի պլանավորման աշխատանքներում։


== Ծանոթագրություններ ==
Կանտուծիլի

Կանտուծիլի (ծննդյան և մահվան թվականներն անհայտ են), Խեթական թագավության զորքի գլխավոր հրամանատար Թութհալիաս Գ-ի (շուրջ մ.թ.ա. 1400-մ.թ.ա. 1380) կառավարման ժամանակ։ Մասնակցել է Թութհալիաս Գ-ի դեպի Հայասա կատարված արշավանքներին։


== Հայասա կատարած արշավանքները ==
Մ.թ.ա. 14-րդ դարի սկզբին Նոր Խեթական թագավորության թագավոր Թութհալիաս Գ-ի դեպի Հայասա, որտեղ արդեն թագավորում էր Կարաննին (Կարաննիս), ձեռնարկած արշավանքի մասին գրել է նրա թոռը՝ Մուրսիլիս Բ-ն (մ.թ.ա. 1340 - մ.թ.ա. 1320): Ըստ Մուրսիլիս Բ-ի արձանագրության Թութհալիասը՝ նրա պապը, Հայասա երկրի հետիոտն զինվորներին և կառամարտիկներին հաղթել է, ապա Խաթթի երկրի (Խեթական թագավորություն) հետիոտն զինվորներին և կառամարտիկներին թողել խեթական զորքի գլխավոր հրամանատար Կանտուծիլիի մոտ, որից հետո նրանց վերադարձրել իր երկիր։ Ըստ մեկ այլ արձանագրության Թութհալիաս Գ-ն Կանտուծիլիին ուղարկում է Հայասայի դեմ, Հայասային պատերազմ հայտարարում ու նրա հետևից գնում դեպի Հայասա։ Այս պատերազմի ժամանակ խեթական բանակը գրավում է Արծիյա քաղաքը և նրա ողջ ունեցվածքը ենթարկում ավարի։ Վճռական ճակատամարտը Կումմախա քաղաքի մոտ առավելություն չի տվել խեթերին։ Մ.թ.ա. 1397 թվականին խեթերը հաղթել են Կարաննիին՝ Կաթխալաիայի (Կապադովկիայում) ճակատամարտում։ Զարգացնելով հաջողությունը, Խեթերը կրկին հարձակվում են Ծոփքի վրա, բայց ետ են շպրտվում։ Նույն թվականին տեղի է ունենում Անիի ճակատամարտը, որի արդյունքում խեթերի զորքերը ստիպված են լինում նահանջել։ Պատերազմը տևում է մինչև մ.թ.ա. 1380 թվականը։ Կարաննիի բանակը մի քանի անգամ հարձակվում է Խեթերի թագավորության վրա և ավերում այն։ Մ.թ.ա․ 1380 թվականին Կարաննիին նույնիսկ հաջողվեց գրավել մայրաքաղաք Հատտուսան և այրել այն։ Վրեժի համար՝ տարիներ շարունակ պատերազմը շարունակվում էր։


== Ծանոթագրություններ ==


== Աղբյուրներ ==
«Հայ Ժողովրդի Պատմության Քրեստոմատիա», հատոր 1, էջ 7
Ավրին

Ավրին, լեռնաճյուղ Թուրքիայի արևելքում, Հայկական լեռնաշխարհում։ Հանդիսանում է Վասպուրականի լեռնաշղթայի ճյուղը, ունի երկու հիմնական գագաթ՝ Մեծ Ավրին և Փոքր Ավրին։ Մեծ Ավրինը գտնվում է գյուղաքաղաքից մոտ 17 կմ հյուսիս-արևելք։


== Ծանոթագրություններ ==
2000-01 NBA մրցաշրջան

2000-2001 NBA մրցաշրջան, Բասկետբոլի ազգային ասոցիացիայի 55-րդ մրցաշրջան, որտեղ «Լոս Անջելես Լեյքերս» ակումբը վստահորեն հաղթել է փլեյ օֆը՝ 16-ից 15 խաղերում տանելով հաղթանակ (միակ պարտությունը եղել է «Ֆիլադելֆիա» ակումբի դեմ եզրափակչի առաջին խաղում, շնորհիվ Ալեն Այվերսոնի 48 միավորների)։


== Փլեյ Օֆ ==


=== Եզրափակիչ ===
Լեյքերս — Ֆիլադելֆիա 4:1 (101-107 ОТ, 98-89, 96-91, 100-86, 108-96, առաջին երկու խաղերը «Լեյքերս»-ի մարզադաշտում, իսկ մնացածները՝ Ֆիլադելֆիայի մարզադաշտում)


=== 1/2 եզրափակիչ ===
Լեյքերս — Շառլոթ 4:0
Միլոուքի — Ֆիլադելֆիա 3:4


=== 1/4 եզրափակիչ ===
Դալաս — Շառլոթ 1:4
Միլոուքի — Շառլոթ 4:3
Լեյքերս — Սակրամենտո 4:0
Տորոնտո — Ֆիլադելֆիա 3:4


=== 1/8 եզրափակիչ ===
Ինդիանա — Ֆիլադելֆիա 1:3
Դալաս — Յութա 3:2
Մինեսոտա — Շառլոթ 1:3
Մայամի — Շառլոթ 0:3
Նյու Յորք — Տորոնտո 2:3
Սակրամենտո — Ֆինիքս 3:1
Լեյքերս — Պորտլենդ 3:0
Միլոուքի — Օռլանդո 3:1


== Պարբերական առաջնություն ==
Հ = Հաղթանակներ, Պ = Պարտություններ, Տ% = Հաղթած խաղերի տոկոս


== Ցուցանիշներով առաջնորդներ ==


== Ծանոթագրություններ ==


== Արտաքին հղումներ ==
2000-01 NBA Season Summary Archived 2012-10-04 at the Wayback Machine.
Գոլուբաց ամրոց

Գոլուբաց ամրոց (հունգ.՝ Galambóc, սերբ.՝ Голубачки Град, Голубац), միջնադարյան ամրոց ժամանակակից Սերբիայի տարածքում։ Կառուցվել է 14-րդ դարում Դանուբ գետի ափին` Երկաթե դարպասների մոտ։ Գտնվում է Գոլուբաց և Կլադովո քաղաքների միջև։ Ամրոցի վաղ պատմությունը քիչ է ուսումնասիրված։ Դեռևս մինչ ամրոցի հիմնադրումը նրա շրջակայքում եղել է հռոմեական բնակավայր, որ երբեմն անվանել են «Columbiara»: Ժամանակակից ամրոցը հիմնադրել են սերբե՞րը, թե՞ հունգարները` վերջնականապես ճշտված չէ։ Անհայտ է նաև, թե երբ է սկսվել ամրոցի շինարարությունը։ Աշտարակներից մեկում առկա ուղղափառ մատուռից կարելի է ենթադրել, որ ամրոցը կամ վերին քաղաքը հիմնադրվել է ուղղափառ ազնվականական տոհմի կողմից։ Ամրոցի հիմնադրման ժամանակի մասին ևս ստույգ տեղեկություններ չկան, չնայած բոլոր հիմքերը կան ենթադրելու, որ այն հիմնադրվել է 14-րդ դարի սկզբին։
Ամրոցի պատմության առավել դրամատիկ շրջանն է եղել 15-րդ դարը, երբ Հունգարիայի թագավորը ամրոցի կառավարումը վստահել է սերբ կառավարիչներ Լազարևիչին և Բրանկովիչին։ 1427 թվականին Գոլուբացին տիրում է թուրք սուլթան Մուրադ II-ը։ Բալկաններում իր հակառակորդների դիրքերի ամրապնդումից ապահովագրվելու համար Հունգարիայի թագավոր Սիգիզմունդ I-ը 1428 թվականին ամրոցը ազատագրելու համար բազմահազարանոց զորք է ուղարկում, որ կազմված էր հունգարներից, վալախներից, լեհերից, իտալացիներից։ Ամրոցի պաշարումը հաջողությամբ չի պսակվում. մահանում է ուղղափառ ասպետ Զավիշա Չորնին (լեհ.՝ Zawisza Czarny, Завиша Чарны):
Ամրոցն ունի 9 աշտարակ, որոնց բարձրությունը 20-25 մ է:Դրանցից ամենահինը հինգն են։ Աշտարակները միանում են ուղղաբերձ ժայռից իջնող գետի քարե պատերի մոտ, որոնց լայնությունը հասնում է 280 սմ-ի։


== Ծանոթագրություններ ==
Լագիոլ

Լագիոլ (ֆր.՝ Laguiole), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 1269 մարդ, բնակչության խտությունը` 20.12 մարդ/կմ²։ Բնակավայրը զբաղեցնում է 63.06 կմ² տարածք։


== Աշխարհագրություն ==
Գտնվում է Փարիզ քաղաքից 470 կմ հարավ, Թուլուզ քաղաքից` 165 կմ հյուսիս-արևելք, Ռոդեզ քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 750 աշխատունակ (15-64 տարեկան)  բնակիչ, որոնցից ակտիվ էին 606-ը, իսկ ոչ ակտիվները` 144։ Ակտիվության ցուցանիշը կազմում է 80,8 %։ 606 աշխատունակ մարդկանցից աշխատել է 567 անձ (296 տղամարդ և 271 կին)։ Գործազուրկ են եղել 39 անձ (20 տղամարդ և 19 կին)։ 144 անաշխատունակներից 35-ը եղել են աշակերտներ կամ ուսանողներ, 73-ը` թոշակառուներ, իսկ 36-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սամվել Սարգսյան (այլ կիրառումներ)

Սամվել Սարգսյան անունը կարող է վերաբերել հետևյալ անձանց.

Սամվել Վլադիմիրի Սարգսյան, ծնվել է 1957 թվականի սեպտեմբերի 1-ին, Երևանում, մեխանիկոս։ Ֆիզմաթ գիտությունների դոկտոր (1997), պրոֆեսոր (2000)։
Սամվել Հովհաննեսի Սարգսյան, ծնվել է 1944 թվականի դեկտեմբերի 5-ին Լենինականում, մեխանիկոս։ Ֆիզմաթ գիտությունների դոկտոր (1987), պրոֆեսոր (1989), ՀՀ ԳԱԱ թղթակից անդամ (2006)։
Սամվել Ֆրունզիկի Սարգսյան, ՀՀ պետական գործիչ, գործարար։
Սամվել Ֆիրդուսի Սարգսյան, հայ զինվորական։
Սամվել Սարգսյան (դերասան), հայ դերասան։
Վիտաուտաս Մոնտվիլա

Վիտաուտաս Միքոլասովիչ Մոնտվիլա (լիտ.՝ Vytautas Montvila, փետրվարի 4, 1902(1902-02-04), Չիկագո, Իլինոյս, ԱՄՆ - հուլիսի 19, 1941(1941-07-19), Կաունաս, Լիտվա), լիտվացի խորհրդային բանաստեղծ։
1906 թվականից ապրել է Լիտվայում։ 1924 թվականին երիտասարդական հակապատերազմական կազմակերպությանը մասնակցելու համար բանտարկվել է։ Ավարտել է Մարիամպոլի ուսուցչական սեմինարիան (1928), սովորել Կաունասի համալսարանում (1928)։ Բանաստեղծությունների առաջին ժողովածուն (1925) արգելվել է գրաքննության կողմից․ 1933 թվականին հրատարակել է «Անօթևան գիշերներ»-ը (համանուն կինոնկար, 1966)։ 1940 թվականից հետո բանաստեղծն ակտիվորեն մասնակցել է Սովետական Լիտվայի հասարակական-քաղաքական կյանքին։ 1940 թվականին լույս է տեսել նրա «Լայնարձակ երկրի վրա» ժողովածուն, 1941 թվականին՝ «Պսակ Սովետական Լիտվային» չափածո շարքը։ 
Գնդակահարվել է ֆաշիստների կողմից։
Մեծ Քիրս

Մեծ Քիրս, Արցախի լեռնաշղթայի հարավային ճյուղի բարձր գագաթներից է և ունի 2724,6 մ բարձրություն։
Մեծ Քիրսը Արցախի լեռնաշաղթայի հարավային հատվածի ամենաբարձր գագաթներից է։ Իր տեսքի և պատմական նշանակության պատճառով տեղացինների կողմից համարվում է արցախյան բռունցք։


== Ծանոթագրություններ ==
3 (երգ)

«3», ամերիկացի երգչուհի Բրիթնի Սփիրսի  The Singles Collection սինգլների հավաքածուի միակ սինգլը։ Այս սինգլը Billboard Hot 100 հիթ-շքերթում առաջին շաբաթում զբաղեցել է առաջին հորիզոնականը, նույնիսկ առանց պրոմոակցիաների՝ տեսահոլովակի և ելույթների։ Այսպիսով, «3»-ը Բրիթնի Սփիրսի թվով երրորդ երգն է, որը նորամուտն է նշել ամերիկյան հիթ-շքերթում առաջին հորիզոնականից։ «3»-ը նույնքան հաջող էր նաև Ավստրալիայում, Ֆինլանդիայում, Շվեդիայում և այլ երկրներում։ Չնայած այն բանին, որ սինգլը հասել է բարձր հորիզոնականների, Բրիթնին այդ երգով կենդանի ելույթ է ունեցել միայն 2011 թվականին Femme Fatale ալբոմին աջակցելու իր համաշխարհային շրջագայության ժամանակ, ինչպես նաև այդ երգից հատվածներ կարելի է լսել «Big Fat Bass»-ի համարում «Good Morning America» շոուի ժամանակ Բրիթնիի պրոմոելույթների ժամանակ և այլն։
«…Baby One More Time», «Womanizer», «3» և «Hold It Against Me» Սփիրսի ամենահաջողակ սինգլներն եններկայում (2013)։


== Երգացանկ ==


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Նազի

Նազի, հայկական իգական անուն։ Նազիկ անվան կրճատ ձևն է, հիշատակված է 1610 թվականին։


== Ծանոթագրություններ ==
Կուբրյակի

Կուբրյակի (ուկրաիներեն՝ Кубряки), գյուղ Ուկրաինայի Նիկոլաևի մարզի Վեսելինովոյի շրջանում։ Հիմնադրվել է 1861 թվականին։
2001 թվականի տվյալներով Կուբրյակի գյուղում բնակվում էր 305 մարդ։ Բնակավայրը զբաղեցնում է 0,767 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլ Կաստիլյո դե լաս Գուարդաս

Էլ Կաստիլյո դե լաս Գուարդաս (իսպ.՝  El Castillo de las Guardas), բնակավայր և մունիցիպալիտետ Իսպանիայում, գտնվում է Սևիլյա պրովինցիայում (Անդալուսիա ինքնավար համայնքում)։ Տարածքը կազմում է 260 կմ2։ Բնակչությունը՝ 1612 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 54 կմ։


== Ժողովրդագրություն ==


== Արտաքին հղումներ ==
El Castillo de las Guardas Archived 2007-09-30 at the Wayback Machine.
Información de El Castillo de las Guardas Archived 2006-05-08 at the Wayback Machine.
Նագլյա Ֆաթհի

Ֆաթմա էլ-Զահրաա Հուեյն Ֆաթհի (մասրի՝ فاطمة الزهراء حسين فتحي, դեկտեմբերի 21, 1951(1951-12-21), Fayoum Light Railway, Եգիպտոս), առավել հայտնի է որպես Նագլյա Ֆաթհի, չերքեզական ծագմամբ եգիպտացի դերասանուհի։ Դերասանական կարիերան սկսել է 1967 թվականից և հանդես է եկել ավելի քան 80 ֆիլմերում։ Ստեղծել է ֆիլմ արտադրող ընկերություն, նկարահանել ֆիլմեր, այդ թվում՝ «Սուպերմարկետ» (1990 թ.) ֆիլմը։ Մրցանակակիր դերասանուհին գրել է «Վաղը պետք է լուծեմ իմ վրեժը» (1980 թ.) ֆիլմի սցենարը։


== Գործունեություն ==
Նագլյա Ֆաթհին դերասանական կարիերան սկսել է եգիպտական թատրոնից 15 տարեկան հասակում, երբ Ալեքսանդրիայում լողափին ընկերների հետ հանգստանալիս նրան նկատեց ռեժիսոր Ադլի Էլ-Մուալիդը։ 1967 թվականին հեռացել է դպրոցից և զբաղվել դերասանական գործունեությամբ։ 1968 թվականին նկարահանվել է Բեյրութում թողարկված «Afrah» («Հրճվանք») ֆիլմում։ Ֆիլմի ռեժիսոր Ալի Բադրախանը վերապահումով մոտեցավ Ֆաթիհիին, սակայն համապրոդյուսեր Ռամսես Նագիպը Ֆաթհիի մեջ տեսավ պոտենցիալ ռոմանտիկ էկոնի։ 1970-ական թվականներին Ֆաթհին տարեկան նկարահանվել է 15 ֆիլմերում, հիմնականում սիրային դրամաներում։ Եգիպտական ​​կինոյի բնագավառում նա երկրորդն էր դերասանուհի Ֆաթեն Համամայից հետո սիրային ֆիլմերում նկարահանվելու թվով։ 1980-ական թվականներին Ֆաթհին հեռացել է ռոմանտիկ դերերից և նկարահանվել ավելի բարդ դերերում՝ հանդես գալով սոցիալական և քաղաքական թեմաներում։
«Ավտոտնակ» (1995 թ.) ֆիլմում միայնակ մորը մարմնավորած դերի համար արժանացել է մրցանակի, որտեղ նրա հերոսուհին մեկուսացած և աղքատ՝ իր հինգ երեխաների հետ ապրում էր ավտոտնակում, և առողջության վատթարացման պատճառով նա երեխաներից  աստիճանաբար հրաժարվում է՝ տալով այլ ընտանիքների։ Ֆիլմը նկարահանվել է իրական պատմության հիման վրա և Ֆաթհին այն նկարագրում է իբրև իր խաղացած «ամենադժվար և ցավալի դերը»։ Ըստ գրող Նագլա Էլ-Բազի՝ ֆիլմը կարողացավ բարձրացնել գերբնակեցման  հիմնախնդիրը։


== Անձնական կյանք ==
Ֆաթհին երկու անգամ ամուսնացած է եղել, երկրորդ ամուսնուց դուստր ունի՝ Յասմինը։ 1992 թվականին ամուսնացել է հայտնի եգիպտացի լրագրող և հաղորդավար Համդի Քանդիլի հետ։
Ֆաթհին աջակցում է պաղեստինյան ազգայնականներին և պան-արաբիզմին։ Երբ 1967 թվականին Եգիպտոսի նախագահ Գամալ Աբդել Նասերը Վեցօրյա պատերազմից հետո հրաժարական տվեց, Ֆաթհին միացավ ցուցարարներին, որոնք բողոքում էին նրա հեռանալու դեմ, ինչը նա չեղյալ հայտարարեց օրեր անց։ Հարցազրույցների և հանրային միջոցառումների ժամանակ Ֆաթհին կրում էր ավանդական պաղեստինյան գյուղական հագուստ, որպես համերաշխության նշան։


== Ընտրյալ ֆիլմեր ==


== Ծանոթագրություններ ==
Սաիդ Բենռահմա

Սաիդ Բենռահմա (արաբ․՝ سعيد بن رحمة‎‎, օգոստոսի 10, 1995(1995-08-10), Այն Թեմուշենթ, Ալժիր), ալժիրցի պրոֆեսիոնալ ֆուտբոլիստ, ով հանդես է գալիս որպես կիսապաշտպան Անգլիայի Պրեմիեր Լիգայի Վեստ Հեմ Յունայթեդ ակումբում, ինչպես նաև Ալժիրի ազգային հավաքականում։


== Կարիերա ==
Պրոֆեսիոնալ կարիերան սկսել է Նիսի կազմում, իսկ ավելի ուշ նաև հանդես գալով Անժենում, Գազելեկ Աժաքսյոում և Շատողույում։ Նա ավելի լայն ճանաչում ձեռք բերեց 2018 թվականին Անգլիայի առաջնությունում Բրենթֆորդ տեղափոխվելուց հետո, որի կազմում խփեց 27 գոլ։ 2021 թվականից Բենռահման հանդես է խաղում է Անգլիայի Պրեմիեր Լիգայի Վեստ Հեմ Յունայթեդ ակումբում։


== Անձնական կյանք ==
Բենռահման ծնվել է Ալժիրի Այն Թեմուշենթ քաղաքում և մեծացել է Սիդի Բել Աբասում։ 11 տարեկանում ընտանիքի հետ տեղափոխվել է Ֆրանսիայի Թուլուզ քաղաք և ունի Ֆրանսիայի քաղաքացիություն։ Բենռահմայի հայրը մահացել է 2020 թվականի հունվարին, որից հետո նա հրապարակավ իր 5 գոլերը նվիրել է հորը։


== Ծանոթագրություններ ==


== Արտաքին հղումներ ==
Բենռահմայի էջը Soccerbase կայքում
Վատ տղաները

«Վատ տղաները» (անգլ.՝ Bad Boys)՝ 1995 թվականի ռեժիսոր Մայքլ Բեյի կողմից նկարահանված ամերիկյան կատակերգական մարտաֆիլմ։ Գլխավոր դերերում՝ Ուիլ Սմիթ և Մարտին Լոուրենս։


== Սյուժե ==
Մարկուս Բյորնետը և Մայք Լոույին՝ Մայամիի ոստիկանության դետեկտիվներ են։
Նրանք մեկը մյուսի բացարձակ հակասումն են։ Նրանցից մեկն օրինակելի ընտանեասեր մարդ է առանց կարողության, իսկ մյուսն հարուստ է և առատորեն օգտվում է ամուրիների կյանքի բոլոր բարիքներով։ Բացի ընկերությունից այս երկուսին միմյանց հետ կապում է ոստիկանական աշխատանքը։ Նրանց նոր առաջադրանքն է գտնել բիրտ հանցագործին, որը գողացել է թմրանյութերը գաղտնի պահեստից, ինչպես նաև փրկել աղջկան, որը պատահաբար հայտնվել է վերջինիս ճանապարհին։ Բայց դրա համար ընկերները պետք է փոխվեն տեղերով։


== Դերերում ==
Մարտին Լոուրենս - դետեկտիվ Մարկուս Բյորնետ
Ուիլ Սմիթ - դետեկտիվ Մայք Լոուրի
Թեա Լեոնի - Ջուլի Մոտ
Չեկի Կարիո - Ֆուշե
Ջո Փանտոլյանո - կապիտան Հովարդ
Թերեզա Ռենդլ - Թերեզա Բյորնետ
Մարժ Հելգենբերգեր - կապիտան Էլիսոն Սինքլեր
Նեստոր Սերանո - դետեկտիվ Սանչես
Հուլիո Օսկար Մեչոսո - դետեկտիվ Ռուիս
Կարեն Ալեքսանդեր - Մաքս
Ջոն Սելի - Ֆլեթչեր, հաքեր


== Ծանոթագրություններ ==


== Արտաքին հղումներ ==
Վատ տղաները(անգլ.) ֆիլմը Internet Movie Database կայքում
«Վատ տղաները»(ռուս.) ֆիլմը ԿինոՊոիսկ կայքում։
Խազ (Աղբակի գավառ)

Խազ, գյուղ Արևմտյան Հայաստանում, Վանի վիլայեթի Աղբակի գավառում։ Գտնվում էր Ադամակերտ քաղաքից հարավ-արևելք։


== Բնակչություն ==
XX դարի սկզբին ուներ 42 տուն ասորի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Թարվոս (արբանյակ)

Թարվոս, Սատուրնի անկանոն արբանյակն է, հայտնաբերվել է Ջոն Կավալաարսի կողմից 2000 թվականին։
Բորիսովո (գյուղ, Գատչինսկի շրջան)

Անվան այլ կիրառումների համար տե՛ս՝ ԲորիսովոԲորիսովո (ռուս.՝ Борисово), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վասիլի Իստրատով

Վասիլի Իստրատով (ռուս.՝ Васи́лий Никола́евич Истра́тов, դեկտեմբերի 30, 1954(1954-12-30), Մոսկվա, ԽՍՀՄ), խորհրդային և ռուս դիվանագետ։ 1-ին դասի արտակարգ և լիազոր դեսպանորդ (2008 թվականի դեկտեմբերի 17)։


== Կենսագրություն ==
1977 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին և անգլերենին։ Պատմական գիտությունների թեկնածու։
1991 թվականից զբաղվում է դիվանագիտական գործունեությամբ։

Մինչև 1991 թվականը Մոսկվայի պետական համալսարանում Բրիտանիայի պատմություն է դասավանդել։
1999 թվականից մինչև 2003 թվակակնն Իռլանդիայում եղել է Ռուսաստանի Դաշնության դեսպանատան խորհրդական-դեսպանորդ։
2003 թվականի սեպտեմբերից մինչև 2006 թվականի մայիսը եղել է Ռուսաստանի Դաշնության արտաքին գործերի նախարարության Հյուսիսային Ամերիկայի դեպարտամենտի տնօրենի տեղակալ։
2006 թվականի մայիսի 29-ից մինչև 2009 թվականի փետրվարի 24-ն Ադրբեջանում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի մեկ դուստր։


== Դիվանագիտական աստիճան ==
2-րդ դասի արտակարգ և լիազոր դեսպանորդ (1997 թվականի նոյեմբերի 7)
1-ին դասի արտակարգ և լիազոր դեսպանորդ (2008 թվականի դեկտեմբերի 17)


== Ծանոթագրություններ ==


== Արտաքին հղումներ ==
Կենսագրությունը kommersant.ru կայքում
Աբել Բոնար

Աբել Բոնար (ֆր.՝ Abel Bonnard, դեկտեմբերի 19, 1883(1883-12-19), Պուատիե, Վյեն, Ֆրանսիա - մայիսի 31, 1968(1968-05-31), Մադրիդ, Իսպանիա), ֆրանսիացի բանաստեղծ, գրող, քաղաքական և պետական գործիչ, Վիշի վարչակարգի կառավարության ժամանակ ժողովրդական կրթության նախարար (18.04.1968-20.08.1944), դավաճան։
Եղել է Ֆրանսիական ակադեմիայի անդամ (1932 թվականից, 1946 թվականին որպես հայրենիքի դավաճան զրկվել է կոչումից)։


== Կենսագրություն ==
Կրթությունն ստացել է Մարսելում, հետո ավարտել է Փարիզի Լյուդովիկոս Մեծի անվան լիցեյը (Lycée Louis-le-Grand), ուսումնասիրել է գրականության պատմություն Լուվրի դպրոցում (École du Louvre)։ Ավարտել է Հռոմի Ֆրանսիական բարձրագույն դպրոցը։
1932 թվականին ընտրվել է Ֆրանսիական ակադեմիայի 12-րդ նստաշրջանի անդամ։
Եղել է ակտիվ քաղաքական գործիչ, որի հայացքները 1920 թվականի վերջին և 1930 թվականի սկզբին աստիճանաբար զարգանում են ֆաշիզմի ուղղությամբ։ Շառլ Մորասի գաղափարների հետևորդն էր, «Ակսյոն ֆրանսեզ»-ի ղեկավարը՝ հռչակելով ազգային վերածննդի գաղափարներ։ Ֆրանսիական գրականության մեջ այդ շարժումն անվանել են «ռոմանական դպրոց»։ Նրա հետադիմական տեսությունը վկայում էր բուրժուական ժողովրդավարության և կապիտալիզմի ճգնաժամի մասին, հիասթափություն խորհրդարանականությունից և գիտությունից, որոնց հակադրվում էր կրոնը։
Ֆրանսիացի ազգայնականները նրան կոչել են la Gestapette: Եղել է համասեռամոլ, անունը կապված է եղել մի քանի աղմկոտ պատմությունների հետ։
Լավալի կոլլաբորացիոնիստական կազմում եղել է 4 նախարարնեից մեկը եղել է, որ ստորագրել է 1944 թվականի հուլիսի 5-ի պաշտոնական պայմանագիրը, որը քննադատում էր իր սեփական կառավարությանը Երրորդ ռեյխին «անբավարար» օգնության համար։
Ա. Բոնարը եղել է Ֆրանսիական ակադեմիայի առաջին անդամներից։ Երկրորդ համաշխարհային պատերազմից հետո ֆաշիստական Գերմանիայի հետ համագործակցության համար հեռացվել է անդամությունից։
Ա. Բոնարը ֆրանսիական դատարանի կողմից հեռակա դատապարտվել է մահապատժի Երկրորդ համաշխարհային պատերազմի ժամանակ կոլլաբորացիոնիստական գործունեության համար։ Ֆրանսիայից փախել է Իսպանիա, որտեղ ստացել է քաղաքական ապաստարան։ 1960 թվականին դատական վերաքննության համար վերադարձել է Ֆրանսիա։ Դատապարտվել է սիմվոլիկ պատժի՝ 10 տարի աքսոր՝ սկսած 1945 թվականից, սակայն չբավարվելով դատավճռով՝ որոշել է վերադառնալ Իսպանիա, որտեղ ապրել է մինչև 1968 թվականը՝ կյանքի վերջ։


== Ընտրյալ մատենագրություն ==
«Les Familiers» (1906)
«Les Histoires» (1908)
«Les Royautés» (1908)
«La Vie et l’Amour» (1913)
«Le Palais Palmacamini» (1914)
«La France et ses morts» (1918)
«Notes de voyage : En Chine (1920—1921), 2 vol.» (1924)
«Éloge de l’ignorance» (1926)
«La vie amoureuse d’Henri Beyle» (1926)
«L’Enfance» (1927)
«L’Amitié» (1928)
«L’Argent» (1928)
«Saint François d’Assise» (1929)
«Rome» (1931)
«Le drame du présent: Les Modérés» (1936)
«Savoir aimer» (1937)
«L’Amour et l’Amitié» (1939)
«Pensées dans l’action» (1941)
«Ce monde et moi» (1992)


== Պարգևներ ==
Պատվո Լեգեոնի շքանշանանակիր
Ռազմական խաչ 1914-1918
Prix de Poésie (1906)
Prix Archon-Despérouses (1909)
Ֆրանսիական ակադեմիայի գրական մեծ մրցանակ (1924)


== Ծանոթագրություններ ==
Չառլի Շին

Կառլոս Իրվին Էստևեզ (իսպ.՝ Carlos Irwin Estévez, սեպտեմբերի 3, 1965(1965-09-03)[…], Նյու Յորք, Նյու Յորք), առավել հայտնի Չառլի Շին (Charlie Sheen) բեմական կեղծանվամբ, ամերիկացի դերասան։
Շինի մասնակցությամբ առավել հայտնի ֆիլմերից են «Ջոկատ» (1986), «Ոգին» (1986), «Ուոլ սթրիթ» (1987), «Գլխավոր լիգա» (1989), «Շատ սարսափելի կինո 3» (2003), «Շատ սարսափելի կինո 4» (2006) և այլ ֆիլմեր։ 2010 թվականի դրությամբ Շինը եղել է ամերիկյան հեռուստատեսության ամենաբարձր վարձատրվող դերասանը՝ «Երկուս ու կես մարդ» հեռուստասերիալ-սիտկոմի յուրաքանչյուր սերիայում նկարահանվելու համար ստանալով 1, 8 միլիոն դոլար։ Շինի անձի հետ կապված են նաև բազմաթիվ սկանդալներ՝ անձնական և հասարակական կյանքում, այդ թվում՝ թմրանյութերի օգտագործում, բռնության գործադրում, ալկոհոլի չարաշահում։
2011 թվականի մարտին «CBS» և «Warner Bros» ընկերությունները որոշում են հեռացնել Շինին «Երկուս ու կես մարդ» հեռուստասերիալից՝ որպես փոխհատուցում նրան վճարելով 25 միլիոն ԱՄՆ դոլար։
Շինի ավագ եղբայրներ՝ Էմիլիո և Ռամոն Էստեվեզները, ինչպես նաև կրտսեր քույր Ռենեն, նույնպես դերասաններ են։


== Ծանոթագրություններ ==


== Արտաքին հղումներ ==
Պաշտոնական կայք Archived 2019-01-18 at the Wayback Machine.
Կենսագրությունը CBS.com կայքում Archived 2010-02-11 at the Wayback Machine.
Էգրեֆյոյ դ’Օնի

Էգրեֆյոյ դ’Օնի (ֆր.՝ Aigrefeuille-d’Aunis), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Էգրեֆյոյ դ՛Օնի կանտոնի կազմի մեջ։ Հանդիսանում է Ռոշֆոր շրջանը։
Համայնքի INSEE կոդ՝ 17003։


== Բնակչություն ==
Համայնքի բնակչությունը 2010 թվականին կազմում էր 3707 մարդ։


== Տնտեսություն ==
2010 թվականի տվյալներով 2315 աշխատունակ տարիքի մարդկանցից (15-64 տարեկան) 1713-ը տնտեսապես ակտիվ էին, 602-ը անգործունակ (Ակտիվության ցուցանիշը — 74.0 %, 1999 թվականին եղել է՝ 71.7 %)։ 1713 աշխատունակ բնակիչներից 1545-ը աշխատում էին (803 տղամարդ և 742 կին), անաշխատանք էին 168-ը (73 տղամարդ և 95 կին)։
602 անգործունակ մարդկանցից 167-ը աշակերտներ կամ ուսանողներ են, 268-ը թոշակառու, 167-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Էգրեֆյոյ դ’Օնիի վիճակագրության ազգային ինստիտուտ (ֆր.)
Նանեի տաճար (Թիլ)

Նանեի տաճար, հայ հեթանոսական տաճար Մեծ Հայքի Եկեղյաց գավառի Թիլ ավանում։ Այն ավերել է Գրիգոր Լուսավորիչը՝ Հայաստանում քրիստոնեությունը տարածելու ժամանակ։ Նանեի պաշտամունքը սերտորեն կապված էր Անահիտի պաշտամունքի հետ։ Նանեի տաճարը Եկեղյաց գավառի Թիլ ավանում էր՝ Անահիտի տաճարի մոտակայքում։ Հիմա էլ հաճախ մեծ մորը՝ տատին, ասում են նաև նանե, նան, որը վկայում է Նանե դիցուհու՝ մարդաստվածության հետ կապի և ժողովրդի մեջ նրա անվան ու պաշտամունքի տարածվածության մասին։
Վիք (Կալվադոսի գավառ)

Վիք (ֆր.՝ Vicques), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 52 մարդ, բնակչության խտությունը` 19.55 մարդ/կմ²։ Բնակավայրը զբաղեցնում է 2.66 կմ² տարածք։


== Աշխարհագրություն ==
Գտնվում է Փարիզ քաղաքից 180 կմ արևմուտք, Կան քաղաքից` 34 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 34 աշխատունակ (15-64 տարեկան)  բնակիչ, որոնցից ակտիվ էին 24-ը, իսկ ոչ ակտիվները` 10։ Ակտիվության ցուցանիշը կազմում է 70,6 %։ 24 աշխատունակ մարդկանցից աշխատել է 22 անձ (13 տղամարդ և 9 կին)։ Գործազուրկ են եղել 2 անձ (1 տղամարդ և 1 կին)։ 10 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դատավճիռ (ֆիլմ)

«Դատավճիռ» (անգլ.՝ Conviction), ամերիկյան դրամա, ռեժիսոր՝ Թոնի Գոլդուին։


== Սյուժե ==
Ֆիլմը հիմնված է իրական փաստերի վրա։ 1983 թվական, Քենի Ուոթերսին դատապարտում են ցմահ ազատազրկման առաջին աստիճանի սպանության համար, դատարանում նրա դեմ ցուցմունք են տալիս կինը և նախկին ընկերուհին։ Քենիի քույրը՝ Բեթի Էն Ուոթերսը չի հավատում, որ եղբայրը մեղավոր է և իր կյանքի 16 տարին նվիրում է արդարացնող փաստերի որոնմանը։ Բեթին և Քենին մեծացել էին բազմազավակ ընտանիքում և արդեն վաղ տարիքում բազում դժվարությունների միջով էին անցել։ Եղբայրը միշտ պաշտպանում էր քրոջը, քույրը միշտ հոգ էր տանում եղբոր մասին։ Երբ Քենիի կյանքը լիովին կործանվում է, միակը, ով պայքարում է նրա համար մինչև վերջ իր քույրն էր։ Քենին ընկնում է պատժախուց, ինքնասպանության փորձ կատարում, բայց քույրը խնդրում է պինդ մնալ։ Բեթին եղբորը օգնելու նպատակով ստանում է իրավաբանական կրթություն և երբ հնարավորություն է առաջանում դատարանի վճիռը բողոքարկել գենետիկ դրոշմավորման միջոցով, բոլոր ուժերը ներդնում է, որպեսզի գտնի հանցանշան, որը պաշտոնապես ոչնչացրել էին դատավճռից հետո՝ 10 տարի անց։
Իր ընկերուհու՝ Աբրա Ռոյսի շնորհիվ Բետին գտնում է հանցանշանները։ Միաժամանակ նա իմանում է, թե ինչպես սպաներից մեկը՝ Նենսի Թեյլոր անունով, գործի հետաքննության հետ կապված հեռացվել էր աշխատանքից՝ հանցանշաններ կեղծելու համար։ Դա նրան ներշնչում է վստահություն, որ ճիշտ ուղու վրա է։ Գործը վերադառնում է լրացուցիչ փորձաքննության։ ԴՆԹ դրոշմումը ցույց է տալիս, որ հանցանքի վայրում գտնված արյունը չի պատկանում Քենիին։ Այնուամենայնիվ դատարանը կարծում է, որ վկաների տված առաջնային ցուցմունքները դեռևս բավարար են սպանության մասնակից մեղադրանքի առաջխաղացման համար։ Բեթին իմանում է, որ վկաները սուտ վկայություն են տվել մեղավոր կողմի ճնշումների ներքո։ Որպես արդյունք, Քենիին ճանաչում են անմեղ և 2001 թվականի հուլիսին ազատ արձակում։


== Դերերում ==
Հիլարի Սուենկ - Բետտի Էն Ուոտերս
Սեմ Ռոքուել - Քենի Ուոթերս
Միննի Դրայվեր - Աբրա Ռեյս
Մելիսա Լեո - Նենսի Թեյլոր
Փիտեր Գալահեր - Բարրի Շեկ
Ջուլիետ Լյուիս - Ռոզաննա Պերրի
Մարկ Մակոլեյ - սպա Բուսսարո
Բեյլի Մեդիսոն - Բեթի Էն Ուոթերսը մանուկ հասակում


== Նկարահանման խումբ ==
Ռեժիսոր՝  Թոնի Գոլդուին (Tony Goldwyn)
Սցենար՝ Պամելա Գրեյ (Pamela Gray)
Պրոդյուսերներ՝ Էնդրյու Շուգերման (Andrew Sugerman), Էնդրյու Ս․ Քերշ (Andrew S. Karsch), Թոնի Գոլդուին (Tony Goldwyn)
Գործադիր պրոդյուսերներ՝ Հիլարի Սուենկ (Hilary Swank), Մարկուս Բարմեթլեր (Markus Barmettler), Էլվին Հեյթ Քուշներ (Alwyn Hight Kushner), Ջեյմս Սմիթ (James Smith), Էնթոնի Քալի (Anthony Callie), Մայլս Նեստել (Myles Nestel)
Օպերատոր՝ Անդրիանո Գոլդման (Adriano Goldman)
Նկարիչ-բեմադրող՝ Մարկ Ռիքեր (Marj Ricker)
Երգահան՝ Փոլ Կենտելոն (Paul Cantelon)
Մոնտաժ՝ Ջեյ Կեսսիդի (Jay Cassidy)
Հագուստների գծով նկարիչ՝ Ուենդի Չակ (Wendy Chuck)Արտադրութուն՝ Fox Searchlight Pictures, Omega Entertainment, Oceana Media Finance, Prescience, A Longfellow Pictures.


== Մրցանակներ և թեկնածուներ ==
2011, «Քննադատների ընտրության կինոմրցանակ» անվանակարգի թեկնածու՝ որպես երկրորդ պլանի լավագույն դերասան (Սեմ Ռոքուել)
2011, ԱՄՆ Գիլդիայի կինոդերասանների մրցանակ անվանակարգի թեկնածու՝ որպես լավագույն կին դերասանուհի (Հիլարի Սուենկ)


== Ծանոթագրություններ ==


== Արտաքին հղումներ ==
Ռոջեր Էբերթի գրախոսությունը և տեսությունը
Ջեֆերսոն շրջան (Փենսիլվանիա)

Անվան այլ կիրառումների համար տե՛ս՝ Ջեֆերսոն շրջան (այլ կիրառումներ)Ջեֆերսոն շրջան (անգլ.՝ Jefferson County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 1.702 կմ² է, բնակչությունը՝ 45.200 մարդ (2010 թ. տվյալներով)։ Շրջկենտրոնն է Բրուկվիլ բնակավայրը։ Կազմավորվել է 1804 թ.։
Ֆեոդոր Ղուկասյան

Ֆեոդոր Անդրեյի Ղուկասյան (1957, Բաքու, Ադրբեջանական ԽՍՀ, ԽՍՀՄ), ռուսական կինոյի ու թատրոնի դերասան։


== Կենսագրություն ==
Ֆեոդոր Ղուկասյանը ծնվել է 1957 թվականին Բաքվում։ 1982 թվականին ավարտել է Լենինգրադի թատրոնի, երաժշտության և կինեմատոգրաֆիայի պետական ինստիտուտը՝ Իգոր Վլադիմիրովի արվեստանոցը և ստացել թատրոնի և կինոյի դերասան որակավորում։
Բեմական գործունեությունն սկսել է Իվանովոյի մարզային թատրոնում, որից հետո շարունակել է աշխատանքը Տամբովի մարզային թատրոնում, իսկ 1993 թվականին՝ Վոլոգդայի մարզային թատրոնում և Վոլոգդայի մարզային հեռուստատեսությունում։
Տամբով քաղաքում ավարտել է բիզնես քոլեջ և դերասանի աշխատանքը համատեղել դասավանդման հետ․ ուսուցանել է մենեջմենթ, կառավարման հոգեբանություն։
1998 թվականից՝ Չերեպովեցի կամերային թատրոնի առաջատար դերասան։


== Ֆիլմագրություն ==


== Մրցանակներ և պարգևներ ==
Պատվոգիր և շնորհակալական նամակ Չերեպովեցի քաղաքապետարանի մշակույթի բաժնի կողմից՝ քաղաքի մշակույթի զարգացման գործում ունեցած մեծ ավանդի համար:


== Ծանոթագրություններ ==
Սրեդնայա (գետ, թափվում է Բերինգի ծով)

Անվան այլ կիրառումների համար տե՛ս՝ Սրեդնայա (այլ կիրառումներ)Սրեդնայա (ռուս.՝ Средняя), գետ Ռուսաստանում, Կամչատկայի թերակղզում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000312120000010376
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ստորգետնյա մեծ պարահանդես

Ստորգետնյա մեծ պարահանդես (ռուս.՝ Большой подземный бал), խորհրդային տիկնիկային մուլտֆիլմ, որը ստեղծել է ռեժիսոր Ստանիսլավ Սոկոլովը` ըստ Հանս Քրիստիան Անդերսենի «Անտառային ոգիների բլուրը» հեքիաթի։


== Սյուժե ==
Մի անգամ անտառային թագավորը ստորգետնյա մեծ պարահանդեսի է հրավիրում սկանդինավյան ֆոլկլորի ավանդական հերոսներին` փերիներին և թրոլներին։ Համընդհանուր տոնի ֆոնին զարգանում է անտառային թագավորի փոքր դստեր` անտառի երիտասարդ փերու և թրոլի սիրո պատմությունը։


== Նկարահանվող խումբ ==
Նկարիչ մուլտիպլիկատորներ` Սերգեյ Օլիֆիրենկո, Նատալյա Դաբիժա, Վյաչեսլավ Շիլոբրեև, Միխայիլ Պիսման
Տիկնիկները և դեկորները պատրաստել են` Օլեգ Մասաինով, Պավել Գուսև, Վլադիմիր Աբբակումով, Միխայիլ Կոլտունով, Վիկտոր Գրիշին, Վալերի Պետրով, Վլադիմիր Ալիսով, Նատալյա Բարկովսկայա, Նատալյա Գրինբերգ, Նինա Մոլևա, Մարինա Չեսնոկովա, Աննա Վետյուկովա, Լիլիանա Լյուտինսկայա, Ալեքսանդր Մաքսիմով, Վլադիմիր Մասլով, Ալեքսանդր Բելյաև, Նիկոլայ Զակլյակով, Նիկոլայ Մոնչուկով, Վլադիմիր Կոնոբեև
Մոնտաժող` Գ. Ֆիլանտովա
Խմբագիրներ` Ելենա Նիկիտկինա
Տնօրեն` Գրիգորի ԽմարաՆկարահանող խումբը ներկայացված է ըստ մուլտֆիլմի լուսագրերի։


== Վերաթողարկում DVD ձևաչափով ==
Մուլտֆիլմը DVD ձևաչափով թողարկվել է «Masters of Russian Animation Volume 4» մուլտֆիլմերի հավաքածուում։ Հավաքածուի մեջ ներառված են եղել հետևյալ մուլտֆիլմերը` «Դուռը» (1986), «Տղան ինչպես տղա» (1986), «Ազատագրված Դոն Կիխոտը» (1987), «Մարտինկո» (1987), «Ստորգետնյա մեծ պարահանդես» (1987), «Կատուն և ծաղրածուն» (1988), «Կելե» (1988), «Քուն» (1988), «Երկրորդը Ես» (1989), «Ընկերուհին» (1989), «Կատուն և Կոն» (1990)։


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 599—600. — 816 с. — 3000 экз. — ISBN 5-9265-0319-4


== Արտաքին հղումներ ==
Ստորգետնյա մեծ պարահանդես մուլտֆիլմը «Անիմատոր.ռու» կայքում
Ստորգետնյա մեծ պարահանդես(անգլ.) ֆիլմը Internet Movie Database կայքում
Ջոն Լեքի

Ջոն Լեքի (անգլ.՝ John Leckie), բրիտանական ձայնագրման պրոդյուսեր է։ Հայտնի է իր մասնակցությամբ ձայնգրված և թողարկված բարձրակարգ երաժշտական ալբոմներով։


== Մրցանակներ ==
1995  - Music Week award (լավագույն պրոդյուսեր)
1996  - Q Award (լավագույն պրոդյուսեր)
1997  - Brit Award (տարվա լավագույն պրոդյուսեր)
2001  - UK Music Managers Forum (լավագույն պրոդյուսեր)


== Սկավառակագրություն ==
The Adverts: Crossing the Red Sea with the Adverts
The Atrix: The Atrix
BeBop Deluxe: Drastic Plastic
Bill Nelson: Quit Dreaming and Get on the Beam
Phillip Boa & Voodoo Club: Copperfield Germany
Cast: All Change
Cast: Mother Nature Calls
Cowboy Junkies: Miles from Home Canada
Denim: Back in Denim
De Press: Block to Block and Product Norway
Doctors of Madness: Figments of Emancipation
Doves: Kingdom of Rust (album tracks «Winter Hill» and «10:03,» and the B-side «Push Me On» only)
Dr. John: Anutha Zone
The Dukes of Stratosphear: 25 O’Clock, Psonic Psunspot (as Swami Anand Nagara, his sannyasin name, when he was a follower of *Bhagwan Shree Rajneesh)[citation needed]
Endgames: Futures Looking Fine EP
The Fall: The Wonderful and Frightening World of The Fall
The Fall: This Nation’s Saving Grace
The Fall: Bend Sinister
Fear of Music: Fast. Faster. Fastest. EP
Felt: The Strange Idols Pattern and Other Short Stories
Gene Loves Jezebel: Immigrant
Gopal Shankar Misra: Out of Stillness
The Grapes of Wrath: These Days Canada
Roy Harper: Bullinamingvase
Robyn Hitchcock & The Egyptians: Respect
Thee Hypnotics: Soul, Glitter, Sin
House of Freaks: Tantilla USA
Hamell on Trial: Tough Love USA
The Human League: Holiday 80 EP
Kula Shaker: K
Let’s Active: Every Dog Has His Day USA
Los Lobos: Good Morning Aztlán USA
Longwave: There’s a Fire USA
Lilac Time: And Love for All
The Lucy Show: Mania
Baaba Maal: Missing You (Mi Yeewnii) Senegal
Magazine: Real Life
Roger McGough: Summer With Monica
Morgan Fisher: Seasons
Muse: Showbiz
Muse: Origin of Symmetry
My Morning Jacket: Z USA
My Computer: No CV Manchester UK
New Order: Waiting for the Sirens' Call (certain tracks) as above..
One Minute Silence: One Lie Fits All
Mark Owen: Green Man
John Power: Happening For Love
The Posies: Dear 23 USA
Public Image Ltd: Public Image 1st single
Radiohead: The Bends
Ride: Carnival of Light
Rodrigo y Gabriela: Rodrigo y Gabriela
Scarlet: Chemistry
Scott Matthews: The John Leckie Sessions with Strings EP
Shivkumar Sharma: Sampradaya
The Skids: Masquerade EP
The Silencers: Dance to the Holy Man
Simple Minds: Life in a Day
Simple Minds: Real to Real Cacophony
Simple Minds: Empires and Dance
Six By Seven: The Closer You Get
Suede: «Positivity» (tracks)
Starsailor: Shark Food (tracks)
The Stone Roses: The Stone Roses 1st album
The Stone Roses: «One Love»
The Stone Roses: «Fools Gold/What the World Is Waiting For»
Trashcan Sinatras: Cake
The Troubadours: Gimme Love  - Here Comes The Tide (Double A-Side)
Tiny Dancers: Free School Milk
The Verve: A Storm in Heaven
Papa Wemba: Molokai
XTC: White Music
XTC: Go 2
XTC: Explode Together: The Dub Experiments 78-
Ժողովածու (2337)

Ժողովածու (2337), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2337 թվի տակ։ Ձեռագիրը գրվել է 1684 թվականին, Էջմիածնում։ Գրված է թղթի վրա, որը ունի 21x15 չափս։ Ձեռագիրը կազմված է 236 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ, աստառը՝ կարմիր մետաքս։ Հիշատակարան գրչի՝ 65բ։


== Բովանդակություն ==
Համառօտ հաւաքումն տիեզերական ժողովոցն և սահմանադրութիւն նոցին։
Յառաջաբանութիւն քրիստոնէական վարդապետութեան։
Պիոսի Դ պապի Նոմոս ի վերայ դաւանաութեան հաւատոյ։


== Ծանոթագրություններ ==
Ռեհեսելյա

Ռեհեսելյա (էստ․՝ Reheselja), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սագա (Պեչորայի վտակ)

Անվան այլ կիրառումների համար տե՛ս՝ Սագա (այլ կիրառումներ)Սագա (ռուս.՝ Сага), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափին՝ 1727 կմ հեռավորության վրա։ Գետի երկարությունը կազմում է 18 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000057405
Կոդը ըստ հիդրոլոգիական հետազոտության (ՌԴ) — 103005740
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Աուրախ (Անսբախ)

Աուրախ  (գերմ.՝ Aurach (Landkreis Ansbach)), կոմունա Գերմանիայի Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Ասնբախ շրջանում։ Բնակչությունը 2845 մարդ (ըստ 2010 թվականի դեկտեմբերի 31-ի)։ Տարածքը 36,72 կմ² է։ Պաշտոնական կոդ՝ 09 5 71 114։


== Ծանոթագրություններ ==


== Արտաքին հղումներ ==
Պաշտոնական էջ
Բիրգիտ Պրինց

Բիրգիտ Պրինց, (գերմ.՝ Birgit Prinz, հոկտեմբերի 25, 1977(1977-10-25)[…], Ֆրանկֆուրտ, Դարմշտադտի վարչական շրջան, Հեսսեն, Գերմանիայի Ֆեդերատիվ Հանրապետություն), գերմանացի կին ֆուտբոլիստ։ Կարիերայի մեծ մասը անց է կացրել «Ֆրանկֆուրտ» ակումբում, որտեղ խաղացել է տասներեք տարի։ Աշխարհի երկակի և Եվրոպայի հնգակի չեմպիոնը հանդես է եկել Գերմանիայի հավաքականում։ Եվրոպական ֆուտբոլի կանանց ազգային հավաքականների լավագույն ռմբարկուն է։


== Ակումբային կարիերա ==
Պրինցը կարիերան սկսել է «SV Dörnigheim FC» երիտասարդական ակումբում։ 1988 թվականին տեղափոխվել է «Ֆրանկֆուրտ» ակումբ, որտեղ հաղթել է յոթ առաջնություն, նվաճել` գավաթ և ստացել` անհատական բազմաթիվ մրցանակներ։ 2001-2008 թվականներին ճանաչվել է Գերմանիայի տարվա կին ֆուտբոլիստ։ 2003 թվականից մինչև 2005 թվականը երեք անգամ ընտրվել է ՖԻՖԱ-ի տարվա լավագույն խաղացող։
2003 թվականին Պրինցը մերժել է Սերիա A խմբի «Պերուջիա» ակումբի առաջարկը` վախենալով ընկնել տղամարդկանց պահեստային թիմ։ 2011 թվականի օգոստոսի 12-ին Պրինցը հայտարարել է իր ֆուտբոլային կարիերայի ավարտի մասին։


== Ազգային հավաքական ==
Պրինցի առաջին խաղը Գերմանիայի հավաքականում եղել է Կանադայի դեմ 1994 թվականի հուլիսի 27-ին` տասնվեց տարեկանում։ 1995 թվականին աշխարհի գավաթի խաղարկության եզրափակչում` ամենաերիտասարդ խաղացողն էր։ 2003 թվականի նոյեմբերին դարձել է ազգային հավաքականի ավագ։ 2003 և 2007 թվականներին իր թիմի հետ երկու անգամ նվաճել է աշխարհի առաջնությունը։ Հինգ անգամ նվաճել է ՈՒԵՖԱ-ի կանանց ֆուտբոլի գավաթը։ Պրինց Բիրգիտը, տասնչորս գոլով, բոլոր ժամանակների Աշխարհի առաջնությունների լավագույն կին ռմբարկուն է։ Օլիմպիական խաղերի պատմության մեջ, տասը գոլով, եղել է լավագույն ռմբարկու (հետագայում նրանից տասնչորս գոլով առաջ է անցել Քրիստիանե Ռոզեիրան (պորտ.՝ Cristiane Rozeira de Souza Silva)):


== Ծանոթագրություններ ==
Տայդակովո (գյուղ, Շիգոնսկի շրջան)

Տայդակովո (ռուս.՝ Тайдаково), գյուղ Ռուսաստանի Սամարայի մարզի Շիգոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ձոլդո Ալտո

Ձոլդո Ալտո  (իտալերեն՝ Zoldo Alto), կոմունա Իտալիայում։ Գտնվում է Վենետո մարզում՝ Բելունո գավառում։
Բնակչությունը կազմում է 1183 մարդ (2008), բնակչության խտություն՝ 19 մարդ/կմ²։ Զբաղեցնում է 62 կմ² մակերես։ Փոստային ինդեքս՝ 32010։ Հեռախոսային կոդ՝ 0437։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0465 621081
Էլեկտրոնային փոստ՝ zoldoalto@clz.bl.it
Պաշտոնական կայք՝ http://www.comune.zoldoalto.bl.it(չաշխատող հղում)


== Արտաքին հղումներ ==
http://www.comune.zoldoalto.bl.it(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բելվեդերե Օստրենսե

Բելվեդերե Օստրենսե (իտալերեն՝ Belvedere Ostrense), կոմունա Իտալիայում, գտնվում է Մարկե մարզի Անկոնա գավառում։
Բնակչությունը կազմում է 2273 մարդ (2008), բնակչության խտությունը՝ 79 մարդ/կմ²։ Տարածքը կազմում է 29 կմ²։ Փոստային ինդեքս՝ 60030։ Հեռախոսային կոդ՝ 0731։
Բնակավայրի հովանավոր սուրբն է Սան Պիետրոն։


== Ժողովրդագրություն ==


== Համայնքի վարչակազմ ==
Հեռախոսահամար։ 0731 617003
Էլեկտրոնային փոստ։ comune.belvedereostrense@provincia.ancona.it
Պաշտոնական կայք։ http://www.provincia.ancona.it/comuni/belvedereostrense/ Archived 2012-06-29 at the Wayback Machine.


== Արտաքին հղումներ ==
Պաշտոնական էջ (իտալ.) Archived 2012-06-29 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լիլիթ (անձնանուն)

Անվան այլ կիրառումների համար տե՛ս՝ Լիլիթ (այլ կիրառումներ)Լիլիթ, հայկական իգական անուն է։ Առաջացել է եբրայական առասպելից, ըստ որի առաջին կինը կոչվել է Լիլիթ՝ «բոցից վեր բարձրացող»։ Հայերի մեջ անունը մտել է Ավետիք Իսահակյանի համանուն լեգենդից։ Շատ տարածված է հայ աղջիկների մեջ։


== Անվան կրողներից ==
Լիլիթ Բլեյան
Լիլիթ Գալստյան


== Ծանոթագրություններ ==